Polisieman se weduwee, 'huurmoordenaars' saam in hof | Maroela Media
'n Oos-Kaapse polisieman wat vroeër vanjaar in sy slaap doodgeskiet is, se weduwee sal Donderdag saam met vyf medebeskuldigdes in die Butterworth-landdroshof verskyn in verband met sy moord.
Ao. Kolile Kulu is op 30 Augustus in sy slaap by die huis doodgeskiet deur drie onbekende mans wat met sy dienspistool gevlug het.
Kapt. Yolisa Mgolodela, woordvoerder van die Valke, sê die verdagtes is na bewering huurmoordenaars en is Dinsdag saam met twee ander verdagtes wat glo ook betrokke is by die moord op Kulu, in hegtenis geneem.
Kulu se vrou (43) is gister ook in hegtenis geneem vir haar beweerde aandeel aan die moord.
Al die verdagtes verskyn vandag saam in die hof.
Pa skiet seun, toe homself
Moord, Suid-Afrika se nasionsle sport.
Hoekom moet jy jou eggenoot of eggenote laat vermoor/skiet as jy nie meer saam met die persoon in 'n huwelik wil wees nie. Skei mekaar dan liewer maar hoekom moet jy die ander party se lewe neem. Dit is reg dat sy ook aangekla word, sy het geen reg gehad om haar man se lewe te laat neem omdat sy nie saam met hom wil wees nie. Lyk my die ANC het hul doel geslaag om die landsburgers geweldadig op te sweep met hul voorbeeld wat hul stel.
Verstaan nie dat sekere mense so maklik kan moord pleeg sonder om 'n oog te knip nie. Glo rerig dat dit in mens se DNA moet wees.